
COMUNICAT DE PRESĂ
Premii de 12.000 Euro pentru arhitecţii români
Bucureşti, 30 august 2010 – VELUX România a desemnat juriul care va decide caştigătorii premiilor de 12.000 Euro în cadrul concursului de arhitectură Inclinaţie spre lumină.
Până la 15 septembrie 2010, arhitecţii care au realizat proiecte de mansardare folosind produse de la VELUX, mai au timp să îşi înscrie lucrările pe site-ul dedicat concursului  www.velux.ro/Profesionisti/Arhitecti/Concurs . La sfârşitul perioadei de înregistrare, un juriu format din arhitecţi, specialişti în iluminat din ţară şi reprezentanţi ai companiei VELUX din România şi din afară se va reuni pentru a evalua proiectele din concurs. 
Juriul este alcătuit din: Arh. Şerban Ţigănaş - Preşedinte Ordinul Arhitecţilor din România, Arh. Nicolae Ţaric - Preşedinte Ordinul Arhitecţilor, Filiala Braşov-Covasna-Harghita, Conf. dr. ing. Dorin Beu - specialist în iluminat, Universitatea Tehnică Cluj, Centrul de ingineria iluminatului, Arh. Dragoş Oprea - Partener-asociat al EXHIBIT Arhitectura, Arh. Eliza Yokina – Partener al biroului de arhitectură SYAA. Din partea VELUX în juriu vor fi Arh. Mădălina Petrescu - Arhitect VELUX România şi Arh. Henrik Norlander Smith - Manager of Building Industry VELUX Group. 
“Prin Înclinaţie spre lumină ne-am propus să încurajăm arhitecţii români care au înţeles importanţa folosirii eficiente a mansardei ca spaţiu de locuit. Ne bucurăm să avem susţinerea unor arhitecţi de renume care ne-au acceptat invitaţia de a face parte din juriu. Membrii juriului vor evalua proiectele analizând soluţiile propuse de arhitecţii români pentru îmbunătăţirea calităţii locuinţelor, respectând şi valorificând resursele naturale.”, a declarat Hans Wreifalt - General Manager VELUX România.  
Concursul Înclinaţie spre lumină premiază urmatoarele categorii de proiecte realizate în ultimii 3 ani (2008-2010):
- reabilitare de pod – lucrări în care s-a optat pentru funcţionalizarea spaţiului de sub acoperiş
- avantajul unei locuinţe de vârf – clădiri noi, mansardate

- mansardare de bloc – mansarde cu apartamente realizate pe acoperişuri terasă ale blocurilor existente
Pe 2 octombrie, în cadrul unei ceremonii, se vor acorda premiile în valoare totală de 12.000 euro, câte un premiu de 3000 euro şi o menţiune de 1000 euro pentru fiecare categorie de concurs. 
Prin produsele inventate si dezvoltate de mai bine de 65 de ani, compania VELUX contribuie la imbunatatirea climatului interior al spatiilor de locuit, aducand lumina naturala si aerul proaspat in interiorul mansardei. Grupul VELUX produce o gama larga de ferestre de mansarda, potrivite atat acoperisurilor inclinate cat si celor tip terasa, jaluzele, rulouri interioare si parasolare, produse de instalare, dispozitive de comanda si control. Grupul VELUX detine fabrici in 11 tari si companii de vanzari in 40 de tari si reprezinta, la nivel mondial, unul dintre cele mai puternice nume din sectorul materialelor de constructii, ale carui produse sunt vandute peste tot in lume. Grupul VELUX are aproximativ 10.000 de angajati si este proprietatea VKR Holding A/S, companie cu raspundere limitata detinuta de catre familia fondatoare si fundatii. Grupul VELUX este prezent in Romania din 1997, prin intermediul companiei proprii, VELUX Romania S.R.L. Pentru detalii vizitati www.velux.ro si www.velux.com.

Pentru mai multe informatii, va rugam contactati:

VELUX Romania, Alexandra Maier, Arhitect  

Telefon: + 40 268 40 27 40

E-mail: alexandra.maier@velux.com

www.velux.ro 

SPIN COMMUNICATIONS, Ofelia Nastase, Senior PR Executive

Telefon: + 40 31 06 01 226/ + 40 753 029 773

E-mail: o.nastase@spin-communications.com

